Модел  уговора (партија 2)
УГОВОР
О ИЗВОЂЕЊУ РАДОВА

Закључен између:

1. Градске општине Гроцка, Булевар ослобођења бр.39, коју заступа председник градске општине др Саша Чапрић (у даљем тексту Наручилац), ПИБ101552934, Матични број 07030495, број рачуна 840-137640-40;

и

2.	______________________________, ул. _________________ бр. ___, матични број ___________________, ПИБ _______________, текући рачун бр. ________________________ код банке ____________________, кога заступа ____________________ , као изабрани понуђач / носилац конзорцијума / главни извођач (у даљем тексту: „Извођач“)



Уводне одредбе

Уговорне стране сагласно констатују следеће релевантне чињенице:

1.	да  је Наручилац на основу чл.52 Закона о јавним набавкама, („Сл. Гласник РС“ бр.91/19 и 92/23) и Одлуке  о покретању поступка јавне набавке, спровео поступак јавне набавке радова бр.06/24;
2.	да је Извођач доставио, а Наручилац усвојио Понуду која у потпуности одговара спецификацији и условима из конкурсне документације која чини саставни део овог Уговора;
3.	да је Комисија за јавну набавку, у складу са чл.145 Закона о јавним набавкама, сачинила Извештај о поступку јавне набавке, а Наручилац је у складу са чл.146 Закона о јавним набавкама донео Одлуку о додели уговора; 
4.	да Наручилац намерава да за потребе образовне установе ОШ“Свети Сава“ у Врчину, ул. 29. новембра бр.15, 11224 Врчин, на катастарској парцели број 5234 као крајњег купца који стиче статус купца-произвођача у складу са прописима којима се уређује коришћење обновљивих извора енергије, као инвеститор, изгради Постројење за производњу електричне енергије из обновљиве енергије сунца инсталисане снаге 20 кW на крову објекта (у даљем тексту: „Постројење“);
5.	да је Извођач све своје активности и радове, обавезан да спроведе у складу са законском регулативом Републике Србије;
6.        да се поверљивим информацијама сматрају све информације до којих Извођач дође у вези са закључивањем и извршењем овог Уговора, а чије би неовлашћено откривање трећим лицима штетило интересима и пословном угледу Наручиоца. Под поверљивим информацијама се пре свега сматрају информације о пројектној документацији објекта, ценама, роковима испуњења обавеза уговорних страна и осталим битним елементима Уговора.



ПРЕДМЕТ УГОВОРА

Члан 1. 

 	Предмет овог уговора je изградња система за производњу електричне енергије из обновљивих извора путем соларних фотонапонских панела снаге 20 kw по систему „кључ у руке“ за образовну установу ОШ“Свети Сава“ у Врчину, ул. 29. новембра бр.15, 11224 Врчин, на катастарској парцели број 5234, са израдом техничке документације, у складу са спроведеним поступком јавне набавке број ЈН 06/24, а на основу достављене понуде – обрасца структуре понуђене цене Извођача број ____________________ и конкурсне документације ЈН број 06/24, које чине саставни део овог Уговора.
	Предмет овог Уговора је по систему „кључ у руке“ која укључује претходна и пратећа испитивања и прикупљање података, израду техничке документације, изградњу, испоруку, монтажу и уградњу, пуштање у рад и одржавање у гарантном року Постројења, како следи:
1.	Израда техничке документације за изградњу, неопходне за добијање сепарата за прикључење;
2.	Прибављање сепарата за прикључење Постројења, као и решења којим се одобрава прикључење на дистрибутивни систем;
3.	Израда неопходне техничке документације у складу са законом, а у мери у којој је то потребно и то: Идејно решење (ИДР) и Идејни пројекат (ИДП);
4.	Испорука опреме и уређаја у складу са Понудом и техничком документацијом;
5.	Извођење свих радова на изградњи Постројења, уградњи и монтажи опреме у складу са Понудом;
6.	Примопредаја и пуштање у рад са усклађивањем елемената радног процеса и рада Постројења у целини у складу са техничком документацијом;
7.	Обезбеђење техничке документације и упутстава за рад и редовно одржавање Постројења;
8.	Обука стручног особља крајњег корисника за рад, коришћење и редовно одржавање Постројења; 
9.	Одржавање постројења у року од 10 година од дана примопредаје;


Члан 2. 


У циљу омогућавања извршавања обавеза Извођача утврђених чланом 1. овог Уговора, Наручилац се обавезује да Извођачу у року од 15 (петнаест) дана од дана закључења овог Уговора достави:
1.	извод из катастра непокретности којим доказује своје одговарајуће право/основ на земљишту и објекту на којем се гради Постројење,
2.	техничку документацију изведеног објекта на основу које ће Извођач радова моћи да изврши обавезе утврђене овим Уговором,
3.	пуномоћје Извођачу за заступање пред надлежним државним органима, организацијама и другим лицима за предузимање послова и радњи неопходних за извршавање обавеза Извођача утврђених овим Уговором у форми захтеваној од стране надлежних органа, а на основу предлога текста пуномоћја које ће доставити Извођач;
4.	сву потребну документацију у поступку прикључења Постројења као објекта крајњег купца као купца – произвођача на електроенергетски систем, неопходну за закључење уговора о пружању услуге за прикључење и о потпуном снабдевању купца произвођача.

Наручилац је дужан да обезбеди приступ локацији на којој ће се изводити радови, као и свим постојећим постројењима у мери у којој то захтева Извођач.

	Свако одлагање у достављању информација, документације неопходне за извршавање обавеза Извођача на којима је предвиђено извођење радова, те неизвршавање других обавеза Наручиоца предвиђених овим Уговором повлачи право Извођача на продужење рокова за извршавање његових обавеза из овог Уговора или раскид овог Уговора услед неизвршења обавеза Наручиоца, а у сваком случају и право на накнаду штете настале као последица таквог поступања.

Претходне радње
Члан 3. 

	 Извођач потврђује да је упознат са документацијом коју му је доставио Наручилац у вези са локацијом, објектом и постојећом инфраструктуром и то: ПЗИ. Наручилац гарантује да је достављена документација важећа и исправна, те да је постојећи објекат у потпуности изграђен у складу са достављеном документацијом.
	 Извођач се обавезује да 10 дана након потписивања Уговора достави полису осигурања од професионалне одговорности у складу са законом, важећим правилником о условима осигурања од професионалне одговорности за извођење радова. Датом полисом Извођач се обавезује да осигура извођење радова код осигуравајућег завода са минималним износом од 60.000.000,00 (шездесет милиона) динара, одн. благовремено и одговорно преузме све обавезе везане за осигурање места извођења радова, осигурање од одговорности за штету причињену трећим лицима и стварима трећих лица за све време извођења радова.
	Наручилац се обавезује да пре почетка израде ИДР, као и у току целокупног поступка израде техничке документације, добијања дозвола и изградње Постројења, обезбеђује и доставља у року од 5 (пет) радних дана од пријема захтева Извођача документацију наведену у захтеву, коју не израђује Извођач у складу са овим Уговором, а која је потребна за исходовање свих потребних услова, мишљења, решења надлежних органа и сл, услова за пројектовање и прикључење, за издавање одобрења за прикључење, као и за добијање одобрења и дозвола у току изградње, односно спровођење свих осталих законом прописаних процедура потребних за изградњу и пуштање у рад Постројења.
	 Уговорне стране су сагласне да се сразмерно кашњењу Наручиоца у извршавању обавезе из ове Тачке продужавају сви рокови даљих обавеза Извођача по овом Уговору.


Израда идејног решења и идејног пројекта
Члан 4. 

	Извођач се обавезује да изради идејно решење Постројења (ИДР), а по добијању сепарата о прикључењу изради и идејни пројекат (ИДП), као и да примерак напред наведене документације достави Наручиоцу.

Трошкови израде документације
[bookmark: _Hlk184124406]Члан 5. 

	Цена израде техничке документације укључена је у укупну вредност Уговора.
Сви  трошкови, издаци, таксе, јавне и друге дажбине као и све друго што настане током израде техничке документације, прибављања сепарата за прикључење и уговора са оператором дистрибутивног система и снабдевачем, одобрења за прикључење и прикључење Постројења на мрежу, прибављања локацијских услова и свих дозвола је укључено у укупну вредност Уговора.
Изградња Постројења
Претходне радње
Члан 6. 

	Извођач је обавезан да, пре почетка радова, решењем одреди одговорног извођача радова на градилишту, одговорном извођачу радова обезбеди уговор о грађењу и документацију на основу које се гради објекат те обезбеди превентивне мере за безбедан и здрав рад, све у складу са законом.
	Наручилац се обавезује да обезбеди Извођачу несметан и континуирани приступ објекту на коме ће се изводити радови на изградњи Постројења у року од 3 (три) радна дана од дана пријема обавештења да је ИДП израђен.
Извођач је дужан да обезбеди градилиште и предузме мере заштите, укључујући и заштиту трећих лица од опасности проузроковања штете.
	Одговорни извођач радова, кога ће ангажовати и именовати, и за кога је одговоран Извођач, је дужан да:
- изводи радове према техничкој документацији на израђеној у складу са овим Уговором, у складу са прописима, стандардима, укључујући стандарде приступачности техничким нормативима и стандардима квалитета који важе за те врсте радова, инсталација и опреме;
- организује градилиште на начин којим ће обезбедити приступ локацији, обезбеђење несметаног одвијања саобраћаја, заштиту околине за време трајања грађења;
- обезбеђује сигурност објекта, лица која се налазе на градилишту и околине (суседних објеката и саобраћајница);
- обезбеђује извођење радова на начин да буду испуњени основни захтеви за Постројење, захтеви који су прописани у погледу енергетских својстава Постројења и други захтеви и услови за Постројење;
- обезбеђује доказе о перформансама уграђених грађевинских производа у односу на њихове битне карактеристике, доказе о усаглашености уграђене опреме и/или постројења сагласно посебном пропису, исправе о усаглашености одређених делова објекта са основним захтевима за објекат, као и доказе о квалитету, чија је обавеза прикупљања током извођења грађевинских и других радова за све изведене делове објекта и радове који се изводе, утврђена законом, посебним прописом или техничком документацијом;
- управља грађевинским отпадом насталим током грађења на градилишту сагласно прописима којима се уређује управљање отпадом;
- обезбеђује доказ о квалитету извршених радова, односно уграђеног материјала, инсталација и опреме;
 - обезбеђује објекте и околину у случају прекида радова;

	Извођач је дужан да писмено упозорава Наручиоца, а по потреби и орган који врши надзор, уколико је Наручилац организовао надзор, о недостацима у техничкој документацији и наступању непредвиђених околности које су од утицаја на извођење радова и промену техничке документације (промена техничких прописа, стандарда и норми квалитета после извршене техничке контроле, активирање клизишта, појава подземних вода и сл.);
Наручилац ће о свом трошку обезбедити стручни надзор у току грађења у складу са законом, уз обавезу да обавести Извођача о лицу које ће обављати стручни надзор.

Извођење
Испорука опреме
Члан 7. 

	Извођач се обавезује да испоручи опрему и уређаје у складу са Понудом и техничком документацијом, а који се уграђују у Постројење у складу са овим Уговором. 
	Извођач ће опрему и уређаје испоручити у простор који ће обезбедити Наручилац, а који ће се налазити на крову објекта на коме ће се изводити радови, уз обавезу Наручиоца да обезбеди простор око објекта за подизање опреме на кров.
	Наручилац се обавезује да обезбеди приступ механизацији и возилима за испоруку опреме до објекта на којем ће се изводити радови.
	Приликом испоруке опреме и уређаја на кров објекта на коме ће се изводити радови, Наручилац и Извођач ће потписати Записник о пријему опреме и уређаја на чување и заштиту.
	Пуно и ексклузивно власништво над опремом и уређајима (тј. компонентама Постројења) ће прећи са Извођача на Наручиоца на дан испоруке опреме и уређаја (или било ког његовог дела) на локацију на којој ће се изводити радови, након потписивања записника о пријему опреме и уређаја. Сваки ризик од губитка или оштећења опреме и уређаја прелази на Наручиоца на дан потписивања записника о пријему опреме и уређаја. Сваки губитак или оштећење опреме и уређаја након што ризик пређе са Извођача на Наручиоца биће ризик Наручиоца. Наручилац се обавезује да одмах по захтеву Извођача опрему и уређаје преда Извођачу ради уградње, о чему ће се сачинити записник, у ком тренутку ризик губитка или оштећења прелази на Извођача до дана примопредаје Постројења.

Извођење радова, монтажа и уградња
[bookmark: _Hlk184128659]Члан 7. 

	Извођач се обавезује да изврши радове, монтира и угради опрему и заврши изградњу Постројења. 
	Наручилац се обавезује да именује надзорни орган преко кога ће у вези са извршавањем обавеза из овог Уговора комуницирати са Извођачем и Извођачу достави контакт податке тако именованог надзорног органа.
	Извођач се обавезује да радове изведе сопственом радном снагом и материјалом сам или преко подизвођача које ће по потреби ангажовати за извршење одређених радова на Постројењу, све у складу са одредбама овог Уговора, законом и другим прописима, важећим техничким стандардима, нормативима и прописима као и правилима струке.
	Извођач ће предузети све мере сигурности и безбедности радника (заштитна одела, средства, противпожарна заштита, заштита на раду и др.);

ЦЕНА И УСЛОВИ ПЛАЋАЊА

Члан 8. 

	Уговорне стране утврђују да цена свих радова који су предмет Уговора износи: ______________ динара са ПДВ-ом (словима _________________ ), 
од чега је ПДВ	 __________ динара, 
што без ПДВ-а износи ____________ динара  (словима:___________________),.

Уговорена цена је фиксна и не може се мењати. Осим вредности рада, материјала и услуга неопходних за извршење уговора, уговорена цена обухвата и све остале зависне трошкове Извођачa. Уговорена цена обухвата и вредност свих непредвиђених радова и вишкова радова, а искључује утицај мањкова радова на уговорену цену.


Члан 9.

Плаћање уговорене цене ће се извршити на следећи начин:
1. Авансно, у висини од 30% од укупне уговорене цене, у року од 7 (седам) дана од дана пријема авансног предрачуна, уз достављање следеће документације:
-	предрачуна у износу аванса;
-	бланко меница за повраћај авансног плаћања.
Бланко меницу за повраћај авансног плаћања - најкасније 7 дана од дана закључења уговора,  достави једну бланко потписану и регистровану меницу са клаузулом „без протеста, без трошкова“ са пратећим меничним овлашћењем за попуњавање исте у висини аванса и овереним картоном депонованих потписа, на име средства обезбеђења за повраћај аванса (гаранција за враћање аванса) по којој ће Наручилац имати право да наплати износ гаранције у колико извођач не изврши испоруку опреме у складу са овим уговором, а притом и не изврши враћање плаћеног аванса. 

[bookmark: _Hlk184031394]2. У висини од 70%, по основу оверених привремених месечних ситуација и окончаној ситуацији, сачињеним на основу оверене грађевинске књиге изведених радова и јединичних цена из усвојене понуде бр. ________од _________ и потписаним од стране стручног надзора, у року од 45 (четрдесетпет) дана од дана пријема оверене ситуације од стране стручног надзора. с тим што окончана ситуација мора износити минимум 10% (десет процената) од уговорене вредности. 
Услов за оверу окончане ситуације је извршена примопредаја изведених радова.

Кoмплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију, Извођач радова доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач  признаје без права приговора.

[bookmark: _Hlk184037702]Наручилац се обавезује да Извођачу плати изведене радове, на рачун број ________________________________код _____________________________банке.

Рок за завршетак радова
Члан 10.
[bookmark: _Hlk184040362]Рок за завршетак уговорених радова из члана 1. овог Уговора је 150 (словима: стопедесет) дана од дана увођења Извођача у посао, а што се констатује уносом у грађевински дневник.
Уговорени рокови извођења радова могу се мењати само и искључиво у следећим случајевима и околностима:
1.	Уколико после закључења овог уговора наступе околности више силе које доведу до ометања или онемогућавања извршења обавеза дефинисаних уговором;
2.   због лоших временских услова, који онемогућавају извођење радова, на захтев Извођача,
3.      уколико Извођачу није омогућен приступ локацији за вршење предметних радова,
4.      због обуставе радова које нису последице пропуста Извођача,
Уколико се појави потреба за уговарањем продужења рока, Извођач доставља Наручиоцу захтев о потреби за продужењем рока, са навођењем уговореног основа за продужење рока и образложењем. Продужење рока се уговара искључиво током уговореног рока. Уговорне стране су сагласне да се у напред наведеним случајевима рок продужава за онолико дана колико је трајала спреченост Извођача за извођење радова дефинисана у ст.2 овог члана Уговора.
Под дејством више силе, односно промењене околности подводе се ванредни догађаји који се нису могли предвидети у време закључења овог Уговора, односно:
1.	природни догађаји (поплава, пожар, земљотрес и сл.);
2.	мере утврђене извршним и коначним актима надлежних државних органа;
3.	ратови, увођење ратног или ванредног стања, грађански протести и немири, уколико утичу на могућност извођења радова;
4.	прекид радова од стране Наручиоца или других извођача ангажованих од стране Наручиоца чији радови претходе радовима Извођача без кривице Извођача.
5. 	кашњење узроковано кашњењем државних органа у издавању локацијских услова, потврде о пријави радова, било какве сагласности оператора дистрибутивног система, закључења уговора са ОДС или гарантованим снабдевачем, и сл., под условом да кашњење није узроковано радњама Извођача.
Ванредним догађајем по овом Уговору не сматра се било каква обустава рада особља Извођача (штрајк), нити евентуалне санкције у било ком облику.
Наступање, трајање и престанак околности због којих се уговорени рок може продужити уписује се у дневник радова.
Извођач може поставити захтев за одговарајуће продужење рока извођења радова писаним путем, ако наступи неки од напред ненаведених случајева, под условом да настајање наведених случајева претходно потврде Надзорни орган и извођач радова уписом у грађевински дневник.
Извођач не може захтевати продужење рока због промењених околности које су наступиле по истеку рока за извођење радова из овог члана Уговора.
Уколико дође до продужетка рока за завршетак радова или кључне позиције радова, уговорне стране ће насталу ситуацију уредити посебним анексом овог Уговора, који се мора закључити без одлагања. 
Уговорна казна
[bookmark: _Hlk184131397]   Члан  11.
	Ако се радови не заврше у предвиђеном року, Наручилац стиче право да наплати уговорну казну која за сваки дан закашњења износи 0,05% од укупне уговорене цене радова, с тим што износ тако одређене уговорне казне не може да пређе 5% од укупне цене радова.
	Наручилац је у обавези да без одлагања, односно одмах по падању Извођача у доцњу, истакне захтев за остваривање права на уговорну казну, а крајњи рок када је у обавези то да учини је до завршетка коначног обрачуна.
	Aкo штета коју је Наручилац претрпео услед неуредног испуњења уговорне обавезе прелази износ уговорне казне, он има право захтевати, поред уговорне казне, и разлику до потпуне накнаде штете. 
	Наручилац ће Извођачу издати задужење за износ обрачунате уговорне казне, којe је Извођач дужан да плати у року од 10 дана од дана издавања задужења.
	Кашњењем се неће сматрати прекорачење рока испоруке у случају више силе и у случају промене законских прописа. Наплата уговорне казне за кашњење не искључује могућност наплате средства обезбеђења предвиђеног чланом 3 овог Уговора.


Примопредаја радова
Члан  12.
	По завршетку свих радова на изградњи Постројења и спремности да Постројење буде пуштено у рад, а у складу са роком за завршетак радова предвиђеног Уговором, Извођач ће у писаној форми позвати Наручиоца да изврше примопредају и пуштање у рад Постројења у ком позиву ће одредити дан и време (од 9.00х до 17.00х осим ако се Уговорне стране другачије не договоре) примопредаје и пуштања у рад.
	Позив ће бити достављен Наручиоцу најмање седам (7) дана пре дана када ће бити извршена примопредаја и пуштање у рад.
	Приликом примопредаје и пуштања у рад Уговорне стране ће саме или уз ангажовање стручних лица о свом трошку извршити преглед изграђеног Постројења и потписати записник о примопредаји и пуштању у рад.
	У записник о примопредаји и пуштању у рад Уговорне стране ће унети своје примедбе у вези  са Постројењем, евентуалне уочене недостатке,  чињеницу да ли је Постројење пуштено у рад и да ли исправно функционише, односно уочене грешке у раду.
Уколико на изграђеном Постројењу не постоје уочени недостаци Уговорне стране ће потписати записник о примопредаји и пуштању у рад Постројења без уношења примедби којим моментом ће се сматрати да је примопредаја извршена и Постројење предато Наручиоцу без уочених недостатака.
	Уколико на изграђеном Постројењу постоје недостаци такви да спречавају пуштање у рад или онемогућавају да се Постројење користи за његову намену или чије отклањање би у битном утицало на употребу Постројења, Уговорне стране ће о томе на дан саставити записник у коме ће се навести такви недостаци, одредити рок за исправљање наведених недостатака и по исправљању тих недостатака од стране Извођача поновити процедура из овог Члана.
	Уколико  на изграђеном Постројењу постоје недостаци такви да не спречавају пуштање у рад Постројења и коришћење Постројења, могу бити отклоњени без битног утицаја на коришћење Постројења, Уговорне стране ће потписати записник о примопредаји и пуштању у рад Постројења, у исти унети такве недостатке и рокове за њихово исправљање, чиме ће се сматрати да је примопредаја извршена, Постројење предато Наручиоцу у том моменту, уз обавезу Извођача да недостатке из записника о примопредаји и пуштању у рад исправи у роковима наведеним у том записнику, оправком или заменом према избору Извођача.
	Уколико Уговорне стране нису сагласне о постојању или обиму недостатка, сагласне су да  заједнички ангажују треће независно стручно лице које ће  извршити преглед изграђеног Постројења, те израдити налаз и мишљење на основу кога ће Уговорне стране даље поступати.
	Ако Наручилац не приступи примопредаји у складу са одредбом Члана, сматраће се да је прихватио радове и Постројење без примедби.

Гарантни рок
Члан  13.
	Извођач даје Наручиоцу гаранцију за Постројење, као и за квалитет изведених радова, почев од дана примопредаје извршене у складу са претходним чланом овог Уговора.
Гарантни период за уграђење фотонапонске модуле износи 12 година на механичну учинковитост и 25 година на производост; на изведене радове гарантни период не може бити краћи од 2 године од дана састављања записника о приморедаје изведених радова потписаног од стране овлашћених представника уговорних страна. 
	За уграђену и монтирану опрему одговара произвођач опреме према гарантним листама произвођача опреме, а Извођач је у обавези да приликом примопредаје Наручиоцу преда документацију о гарантној одговорности произвођача опреме укључујући 5-о годишњу гаранцију на инверторе, и 12-о годишњу гаранцију на фотонапонске панеле. Наручилац потврђује да је упознат са условима гаранције, обавезама редовног одржавања и смањењем капацитета фотонапонских панела током гарантног рока.
	Извођач се обавезује да о свом трошку у току трајања гарантног рока, на писани захтев Наручиоца, приступи отклањању недостатака који су последица неквалитетно изведених радова или лошег квалитета уграђеног материјала и исте отклони у року који је разумно потребан за ту врсту радова.
	Ако Извођач не поступи у складу са одредбама овог члана, Наручилац има право да ангажује трећу страну да отклони и исправи релевантне недостатке о трошку Извођача.
	Извођач није дужан да отклони оне недостатке који су настали као последица непажње и нестручног руковања и употребе као и недостатке настале услед ненаменског коришћења Постројења или било ког његовог дела.


Неизвршавање обавеза Извођача
Члан  14.
	У случају да Извођач у извођењу радова грубо крши одредбе овог Уговора (не ради по уговореној извођачко-техничкој документацији, не придржава се у раду постојећих техничких прописа и стандарда, радове не изводи по правилима струке, не употребљава материјал особина и квалитета прописаних техничком документацијом, неблаговремено изводи радове, не достави Наручиоцу средства обезбеђења на начин и у роковима предвиђеним овим Уговором, као и полису осигурања, Наручилац има право да изда Извођачу писмени налог да све ове недостатке отклони у одређеном примереном року и своје понашање и рад усклади са одредбама овог Уговора и пројектне документације.
	Уколико Извођач не поступи по налогу Наручиоца из претходне под-тачке овог Члана, Наручилац може да изда Извођачу писмени налог да обустави даље извођење радова на градилишту и да раскине овај Уговор због неиспуњења од стране Извођача са правом на накнаду штете у складу са законом. У овом случају Извођач је дужан да предузме све одговарајуће и целисходне мере за заштиту изведених радова на градилишту (конзервација) како би исти били обезбеђени од било каквих оштећења или пропадања.
Неизвршавање обавеза Наручиоца
Члан  15.

	Ако због неизвршења уговорних обавеза и поступака Наручиоца и/или због мера надлежних органа власти извођење радова на градилишту постане ометано или знатно отежано, као што је: неплаћање доспелих уговорних обавеза (аванс, привремене месечне ситуације и окончана ситуација); кашњење са давањем одобрења и ставова по предлозима Извођача по текућим плановима рада, пројектима и пословима на градилишту и слично, па извођење радова и набавка материјалних добара за потребе градилишта због тога постане отежано и нередовно, Извођач има право да:
- писмено скрене пажњу Наручиоцу на ове појаве и околности које му онемогућавају да уредно и благовремено извршава обавезе по овом Уговору и
- писмено укаже Наручиоцу на мере које ће предузети ради заштите својих права и интереса (успоравање радова, обустава радова са заштитом изведених радова и захтев за надокнаду насталих трошкова, штета и измакле добити).
	Уколико Наручилац не престане са неизвршавањем уговорних обавеза, односно настави са радњама које спречавају или отежавају Извођачу да извршава своје обавезе или се покаже да није у могућности да отклони мере надлежних органа власти, Извођач ће имати право да:
- да успори радове на градилишту или
- да обустави радове на градилишту за време док Наручилац не врши своје уговорне обавезе или не престане са радњама које спречавају или отежавају Извођачу да извршава своје обавезе, према Извођачу заједно са захтевом за накнаду трошкова заштите изведених радова на градилишту или
- да раскине овај Уговор због неиспуњења од стране Наручиоца са правном на накнаду штете у складу са законом.

СРЕДСТВА ФИНАНСИЈСКОГ ОБЕЗБЕЂЕЊА

Гаранција за добро извршење посла

Члан 16. 

                                     
Извођач се обавезује да у року од 7 дана рачунајући од дана потписивања овогУговора, достави Наручиоцу банкарску гаранцију за добро извршење посла која је неопозива, безусловна, без приговора, без трошкова за Наручиоца, наплатива на први позив и гласи на Наручиоца посла (прихватљива за Наручиоца и банку Наручиоца) у висини 10% (десет процената) укупне вредности Уговора, чији рок трајања мора бити најмање 30 (тридесет) дана дужи од уговореног рока за завршетак радова, с тим да евентуални продужетак рока за завршетак радова има за последицу и продужење рока важења гаранције, за исти број дана за који ће бити продужен и рок за завршетак радова.  

Гаранција за отклањање грешака у  гарантном року

Члан 17.

Извођач се обавезује да у тренутку примопредаје уграђене опреме и радова преда Наручиоцу банкарску гаранцију за отклањање грешака у гарантном року, која ће бити са клаузулама: безусловна и платива на први позив. Банкарска гаранција за отклањање грешака у гарантном року се издаје у висини не мањој од 5%(пет процената)  од укупне вредности уговора без ПДВ-а, у корист Наручиоца. Рок важности банкарске гаранције мора бити 5 дана дужи од гарантног рока. Наручилац ће уновчити банкарску гаранцију за отклањање грешака у гарантном року у случају да изабрани понуђач не изврши обавезу отклањања грешака који би могли умањити могућност коришћења предмета уговора у гарантном року. Потребно је да извођач има нерезидентни рачун у земљи у којој даје понуду за јавну набавку, имајући у виду да Наручилац врши плаћања преко Управе за трезор, а не преко пословних банака, те нема могућност да средства финансијског обезбеђења наплати у иностраној банци. Потребно је да износ на средствима финансијског обезбеђења буде изражен у динарима.


Раскид Уговора
Члан 18.
Уколико Извођач не извршава уговором преузете обавезе или их не извршава благовремено  дужан је да на позив Наручиоца, а који му је достављен у писаној форми, а у остављеном року од 15 дана отклони све примедбе у вези са испуњењем уговорених обавеза, а нарочито примедбе у вези са непштовањем квалитета и рока извођења радова. 
Уколико и након упозорења из претходног става Извођач не извршава уговором преузете  обавезе  или их не извршава благовремено Наручилац  има право да раскине овај уговор уз писани отказни рок од  15 дана од дана достављања писаног обавештења о раскиду и има право да тражи накнаду штете због неиспуњења, односно неблаговременог испуњења уговорних обавеза.

Прелазне и завршне одредбе
Члан 19.
На све што није регулисано овим уговором примењују се одредбе  Закона  о облигационим односима и других позитивних прописа који регулишу ову област.
Све евентуалне спорове који би могли настати из овог Уговора или поводом овог Уговора, странке ће покушати да реше споразумно.
Уколико странке не постигну споразумно решење, за решење спора надлежан је Привредни суд у Београду. 

Члан 20.
Уговор производи правно дејство од дана његовог завођења код Наручиоца, а по потписивању од стране овлашћених представника обе уговорне стране и важи до потпуног испуњења уговорних обавеза обе уговорне стране. 
Овај Уговор је сачињен у 6 (шест) истоветних примерка, од којих 4 (четири) за Наручиоца, а 2 (два) примерка за Извођача.


	
НАРУЧИЛАЦ
Градска општина Гроцка

Председник
Др Саша Чапрић

ИЗВОЂАЧ

______________________




Весна Ружичић






                                                 
